**ΕΡΤ2 - ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**Τρίτη, 24/11/2020**

**-------------------------**

**20:00 Η ΖΩΗ ΕΙΝΑΙ ΣΤΙΓΜΕΣ**

**21:00 ΤΟ ΜΥΣΤΙΚΟ ΤΗΣ ΛΙΜΝΗΣ (TOP OF THE LAKE) – Α΄ ΚΥΚΛΟΣ (Ε) (Aλλαγή κύκλου) GR**

**Πολυβραβευμένη δραματική σειρά μυστηρίου, 7 ωριαίων επεισοδίων, παραγωγής Αγγλίας (BBC) 2013.**

Πρόκειται για μια δυνατή, ατμοσφαιρική ιστορία από τη βραβευμένη με Όσκαρ συγγραφέα-σκηνοθέτιδα **Τζέιν Κάμπιον,** με πρωταγωνιστές την **Ελίζαμπεθ Μος,** τον **Ντέιβιντ Γουέναμ,** τον **Πίτερ Μάλαν** και τη **Χόλι Χάντερ.**

Γυρισμένο σ’ ένα από τα πιο εκπληκτικά και παρθένα τοπία του πλανήτη, «Το μυστικό της λίμνης» (Top of the Lake) είναι μια δυνατή ιστορία που σε στοιχειώνει, για το κυνήγι της ευτυχίας, όπου το όνειρο του παραδείσου ελκύει το σκοτεινό του δίδυμο, την πτώση.

Η σειρά απέσπασε διθυραμβικές κριτικές, το κοινό τη λάτρεψε και βραβεύτηκε με τα πλέον σημαντικά βραβεία στο χώρο του θεάματος.

**BΡΑΒΕΙΑ**

Χρυσή Σφαίρα (2014) καλύτερου α΄ γυναικείου ρόλου στην Ελίζαμπεθ Μος.

Βραβεία Astra (2014) καλύτερου αντρικού ρόλου στον Πίτερ Μάλαν.

**Βραβεία ΕΜΜΥ (2013)**

Καλύτερης κινηματογραφίας μίνι σειράς ή ταινίας.

Καλύτερης σκηνοθεσίας μίνι σειράς ή ταινίας.

Καλύτερης διανομής ρόλων.

Καλύτερης μίνι σειράς ή ταινίας.

**Βραβεία BAFTA (2014)**

Καλύτερης σκηνοθεσίας.

**Βραβεία από το Ινστιτούτο Κινηματογραφίας Αυστραλίας (2014)**

Καλύτερη τηλεοπτική σειρά.

Καλύτερη κινηματογραφία στην τηλεόραση.

Καλύτερος ήχος στην τηλεόραση.

Καλύτερη ενδυματολογία στην τηλεόραση.

Καλύτερη σκηνοθεσία σε τηλεοπτική σειρά.

Καλύτερο μοντάζ στην τηλεόραση.

Επίσης, η σειρά έχει τιμηθεί με πολλά σημαντικά βραβεία, σε διάφορα διεθνή τηλεοπτικά φεστιβάλ.

**Σκηνοθεσία:** Τζέιν Κάμπιον, Γκαρθ Ντέιβις.

**Σενάριο:** Τζέιν Κάμπιον («Bright Star», «The Piano»), Τζέραρντ Λι («Sweetie», «All Men are Liars»).

**Πρωταγωνιστούν:** Ελίζαμπεθ Μος («Mad Men», «The West Wing»), Πίτερ Μάλαν («War Horse», «Tyrannosaur»), Χόλι Χάντερ («Saving Grace», «The Piano»), Ντέιβιντ Γουέναμ («The Lord of the Rings», «Public Enemies»), Τόμας Μ. Ράιτ.

**Γενική υπόθεση:** «Το μυστικό της λίμνης» (Top of the Lake)αρχίζει μ’ ένα μυστήριο – η Τούι, ένα 12χρονο κορίτσι βουτάει στα παγωμένα νερά μιας λίμνης στο Σάουθ Άιλαντ της Νέας Ζηλανδίας. Είναι πέντε μηνών έγκυος και δεν λέει ποιος είναι ο πατέρας. Έπειτα εξαφανίζεται. Η Ρόμπιν Γκρίφιθ, που την καλούν για την υπόθεση, είναι μια γενναία αλλά άπειρη ντετέκτιβ. Καθώς όμως στη Ρόμπιν γίνεται έμμονη ιδέα να βρει την Τούι, σιγά-σιγά αρχίζει να συνειδητοποιεί ότι ψάχνοντας για την Τούι είναι σαν να ψάχνει για τον εαυτό της – έναν εαυτό που έχει κρατήσει καλά κρυμμένο.

**Επεισόδιο 1ο:** Σάουθ Άιλαντ – Νέα Ζηλανδία, ένα παρθένο τοπίο. Στην κοιλάδα, στο Laketop, κατοικούν οι Μίτσαμ –ο Ματ με δύο από τους τρεις γιους του, σκληροτράχηλοι κτηματίες. Όταν διαπιστώνουν ότι ο μεσίτης της περιοχής Μπομπ Πλατ έχει πουλήσει ένα κομμάτι γης, τον Παράδεισο, στην Μπάνι, μία πλούσια διαζευγμένη, ο Ματ γίνεται έξαλλος, γιατί θεωρούσε αυτό το κομμάτι γης δικό του. Πόσο μάλλον, όταν διαπιστώνουν ότι θα μείνουν εκεί γυναίκες κάποιας ηλικίας, απογοητευμένες από τον έρωτα, σε κατασκήνωση. Στο μεταξύ, ένα δωδεκάχρονο κορίτσι, η Τούι, αποπειράται να αυτοκτονήσει στη λίμνη. Είναι έγκυος και κόρη του Ματ από την τρίτη του γυναίκα και αρνείται να αποκαλύψει τον πατέρα του παιδιού.

**22:00 ΞΕΝΗ ΤΑΙΝΙΑ**

**--------------------------**

**Τετάρτη, 25/11/2020**

**-------------------------**

**20:00 ΣΤΑ ΑΚΡΑ**

**21:00 ΤΟ ΜΥΣΤΙΚΟ ΤΗΣ ΛΙΜΝΗΣ (TOP OF THE LAKE) – Α΄ ΚΥΚΛΟΣ (Ε) (Aλλαγή κύκλου)**

**Πολυβραβευμένη δραματική σειρά μυστηρίου, 7 ωριαίων επεισοδίων, παραγωγής Αγγλίας (BBC) 2013.**

**Επεισόδιο 2ο:** Η μικρή Τούι εξαφανίζεται. Η ντετέκτιβ Ρόμπιν Γκρίφιν, συναντά τον μεγάλο γιο του Ματ, Τζόνο -που ζούσε τα τελευταία χρόνια στην Ταϊλάνδη- και με τον οποίο τους συνδέει κάτι από παλιά. Η Ρόμπιν οργανώνει έρευνα για να βρεθεί το κορίτσι. Η Μπάνι, στο μπαρ, προσφέρει 100 δολάρια στον πρώτο άντρα που θα συμφωνήσει να κάνει σεξ μαζί της, έχοντας πάρει οδηγίες από την γκουρού της. Η Ρόμπιν αντιμετωπίζει την εχθρότητα των ανδρών συναδέλφων της, όταν τους μιλάει για πιθανούς υπόπτους για την εξαφάνιση της Τούι, καθώς και για την παράξενη αδιαφορία των οικείων της. Ερευνά και την κατασκήνωση στον Παράδεισο και υποψιάζεται τον μπάρμαν, τον Τσάνιτς, που έχει καταδικαστεί στο παρελθόν για παιδοφιλία, ο οποίος όμως δεν φαίνεται να κρύβει κάποιον στο σπίτι του. Με ένταλμα έρευνας μαζί με τον αρχηγό της, αστυνόμο Αλ, αρχίζουν να ερευνούν το σπίτι του Ματ, ο οποίος επίσης συμπεριφέρεται σαν να έχει κάτι να κρύψει, και τότε ενημερώνονται και για άλλον ύποπτο θάνατο.

**22:00 ΞΕΝΗ ΤΑΙΝΙΑ**

**--------------------------**

**Δευτέρα, 30/11/2020**

**-------------------------**

**20:00 ΣΤΑ ΑΚΡΑ**

**21:00 ΤΟ ΜΥΣΤΙΚΟ ΤΗΣ ΛΙΜΝΗΣ (TOP OF THE LAKE) – Α΄ ΚΥΚΛΟΣ (Ε) (Aλλαγή κύκλου) GR**

**Πολυβραβευμένη δραματική σειρά μυστηρίου, 7 ωριαίων επεισοδίων, παραγωγής Αγγλίας (BBC) 2013.**

**Επεισόδιο 3ο:** Η Ρόμπιν και ο αστυνόμος Αλ, βρίσκουν τον Τσάνιτς κρεμασμένο από ένα δέντρο, το σπίτι του φύλλο και φτερό και ένα σημείωμα αυτοκτονίας στο τραπέζι. Όταν ανακαλύπτουν και ένα μικρό τάφο στο δάσος, η Ρόμπιν φοβάται το χειρότερο, όμως τελικά εκεί είναι θαμμένος ο σκύλος του. Ο Ματ στο μεταξύ, συνεχίζει τον αγώνα να ανακτήσει τον Παράδεισο. Πηγαίνει στην κατασκήνωση με λουλούδια, με σκοπό να κατακτήσει την Μπάνι. Τελικά, βγαίνει ραντεβού με μια Αμερικανίδα, την Ανίτα. Ταυτόχρονα διαπιστώνουμε ότι ο Ματ διακινεί ναρκωτικά.

**22:00 ΞΕΝΗ ΤΑΙΝΙΑ**

**--------------------------**

**Τρίτη, 1/12/2020**

**-------------------------**

**20:00 Η ΖΩΗ ΕΙΝΑΙ ΣΤΙΓΜΕΣ**

**21:00 ΤΟ ΜΥΣΤΙΚΟ ΤΗΣ ΛΙΜΝΗΣ (TOP OF THE LAKE) – Α΄ ΚΥΚΛΟΣ (Ε) (Aλλαγή κύκλου) GR**

**Πολυβραβευμένη δραματική σειρά μυστηρίου, 7 ωριαίων επεισοδίων, παραγωγής Αγγλίας (BBC) 2013.**

**Επεισόδιο 4ο:** Η Ρόμπιν έρχεται αντιμέτωπη με το δικό της τραυματικό παρελθόν, πίνει πολύ, καβγαδίζει με τη μητέρα της και καταλήγει στο μπαρ για να παρηγορηθεί. Εκεί μιλάει με τον Σαρτζ, τον άντρα που ανταποκρίθηκε στο κάλεσμα για σεξ της Μπάνι, ο οποίος την αναγνώρισε αλλά δεν θυμάται από πού. Η Ρόμπιν όμως θυμάται και εκτός εαυτού τον χτυπάει μ’ ένα μπουκάλι. Μετά το συμβάν στο μπαρ, ο Αλ απολύει τη Ρόμπιν, η οποία όμως ανεπίσημα εξακολουθεί να ψάχνει την υπόθεση. Έπειτα από μια νύχτα με τον Τζόνο, εντοπίζουν ένα αγόρι με μπλε κουκούλα, το οποίο είχαν προσέξει σε βίντεο που είχαν βρει στο σπίτι του Τσάνιτς. Το αγόρι όμως, ο Τζέιμι, δεν μιλάει.

**22:00 ΞΕΝΗ ΤΑΙΝΙΑ**

**--------------------------**

**Τετάρτη, 2/12/2020**

**-------------------------**

**20:00 ΣΤΑ ΑΚΡΑ**

**21:00 ΤΟ ΜΥΣΤΙΚΟ ΤΗΣ ΛΙΜΝΗΣ (TOP OF THE LAKE) – Α΄ ΚΥΚΛΟΣ (Ε) (Aλλαγή κύκλου) GR**

**Πολυβραβευμένη δραματική σειρά μυστηρίου, 7 ωριαίων επεισοδίων, παραγωγής Αγγλίας (BBC) 2013.**

**Επεισόδιο 5ο:** Ο Αλ επαναφέρει τη Ρόμπιν στην υπόθεση. Η μητέρα της την εξορκίζει να απομακρυνθεί από τον Τζόνο, πράγμα που τη βάζει σε υποψίες και έρχεται σε αντιπαράθεση μαζί του, όμως το πάθος τους είναι πάντα δυνατό. Κάνουν έρωτα στο δάσος, όπου οι κυνηγοί τους καταγράφουν στο κινητό και τραυματίζουν τον Τζόνο με μαχαίρι. Στην περιπέτειά τους αυτή ανακαλύπτουν κάτι που τους δίνει ελπίδες: ότι η Τούι είναι ακόμα ζωντανή. Όταν όμως η Ρόμπιν γυρίζει στο σπίτι, μαθαίνει ότι η μητέρα της πέθανε. Μετά την κηδεία της μητέρας της, η Ρόμπιν και ο Αλ ανακρίνουν τον Τζέιμι, ο οποίος συνελήφθη για κλοπή. Εκτός από τρόφιμα, βρέθηκαν επάνω του και ναρκωτικά και ο Αλ τον κακομεταχειρίζεται, όμως ο Τζέιμι δεν μιλάει και κρυφά συναντά την Τούι στους θάμνους.

**22:00 ΞΕΝΗ ΤΑΙΝΙΑ**

**--------------------------**